২০২৬-এ শাহরুখ-সানি-সলমনদের কোন কোন ছবি আসছে?

ওয়েব ডেস্ক: ২০২৬ সাল হিন্দি সিনেমার (Bollywood Films 2026) জন্য যে বেশ চমকপ্রদ হতে চলেছে, তা এখনই স্পষ্ট। এক নতুন অধ্যায়ের শুরু। ২০২৫ জুড়ে ছিল নানা চমক। ২০২৬ সালেও ওটিটির সঙ্গে বড় পর্দায় থাকছে নানা ছবির রমরমা। প্রথম দিকেই কী কী দেখবেন? একের পর এক বড় বাজেটের ছবি প্রেক্ষাগৃহে মুক্তির অপেক্ষায়, যার সঙ্গে জড়িয়ে রয়েছেন রণবীর কাপুর, সানি দেওল, শাহরুখ খান, সলমন খানের মতো প্রথম সারির তারকারা। এই ছবিগুলির বাজেটের অঙ্ক শুনলে চোখ কপালে ওঠার মতো। কোটি কোটি টাকার এই প্রজেক্ট।

‘বর্ডার ২’ (Border 2)

এই তালিকায় প্রথমেই রয়েছে সানি দেওলের বহুচর্চিত ছবি ‘বর্ডার ২’। সুপারহিট ‘বর্ডার’-এর সিক্যুয়েল নিয়ে ফিরছেন সানি। সম্প্রতি প্রকাশিত টিজারে বরুণ ধাওয়ান, আহান পান্ডে ও দিলজিৎ দোসাঞ্জকে দেখা গিয়েছে। ছবিটি মুক্তি পাওয়ার কথা ২৩ জানুয়ারি। জানা যাচ্ছে, প্রায় ১৫০ কোটি টাকা বাজেটে তৈরি হয়েছে এই ছবি।

‘লাভ অ্যান্ড ওয়ার’

সঞ্জয় লীলা বনশালির পরিচালনায় তৈরি ‘লাভ অ্যান্ড ওয়ার’ (Love & War)। ভিকি কৌশল, আলিয়া ভাট ও রণবীর কাপুরকে নিয়ে তৈরি এই ত্রিকোণ প্রেমের ছবি ইতিমধ্যেই কৌতূহলের কেন্দ্রে। রিপোর্ট অনুযায়ী, ছবিটি ২০২৬ সালের ১৪ অগস্ট মুক্তি পাবে। এই মহাকাব্যিক রোমান্টিক ড্রামাটি একটি বাস্তব ঘটনা দ্বারা অনুপ্রাণিত বলে জানা গেছে এবং এতে রণবীর ও ভিকি দুই অফিসারের ভূমিকায় এবং আলিয়া তাদের মধ্যেকার মানসিক দ্বন্দ্বে জড়িয়ে পড়েন।

রামায়ণ (Ramayana)

২০২৫ সাল থেকে সবচেয়ে বেশি আলোচনা অবশ্য রণবীর কাপুর ও সাই পল্লবী অভিনীত ‘রামায়ণ’ ঘিরে। এই ছবি ইতিমধ্যেই সর্বকালের সবচেয়ে ব্যয়বহুল ভারতীয় ছবি হিসেবে পরিচিতি পেয়েছে। ‘রামায়ণ’-এর দু’টি অংশ মিলিয়ে মোট ব্যয় ৪০০০ কোটি টাকা।

আরও পড়ুন: ২৬-এ ওটিটিতেও ‘ফ্যামিলি ম্যান’ থেকে ‘পঞ্চায়েত ৫’

ধুরন্ধর ২ (Dhurandhar 2)

৫ ডিসেম্বর প্রেক্ষাগৃহে মুক্তির পেয়েছিল ‘ধুরন্ধর’।বক্স অফিসে এখনও দাপট বজায় রেখেছে ‘ধুরন্ধর’। মুক্তির মাত্র ২৭ দিনেই বিশ্বজুড়ে ১১২৮ কোটি টাকা আয় করে বক্স অফিসে ইতিহাস গড়েছে ‘ধুরন্ধর’। ‘ধুরন্ধর’-এর প্রথম পর্ব, যার আয় ইতিমধ্যেই ৫০০ কোটি ছুঁয়েছে। স্বাভাবিকভাবেই দ্বিতীয় পর্ব নিয়ে প্রত্যাশা তুঙ্গে।

টক্সিক

কেজিএফ তারকা যশ-এর পরবর্তী ছবি ‘টক্সিক’ নিয়েও উত্তেজনা কম নয়। হিন্দি দর্শকদের মধ্যেও যশের জনপ্রিয়তা এখন চোখে পড়ার মতো। জানা যাচ্ছে, প্রায় ৩০০ কোটি টাকা বাজেটে তৈরি হচ্ছে ‘টক্সিক’।

ব্যাটেল অফ গলওয়ান (Battle of Galwan)

গত ২৭ ডিসেম্বর ৬০-এ পা দিয়েছেন সলমন। জন্মদিনে মুক্তি পেয়েছে ‘Battle of Glwan’ ছবির টিজার। ২০২০ সালে পূর্ব লাদাখের গালওয়ান উপত্যকায় ভারত ও চিনের মধ্যে যে সংঘর্ষ বাধে, সেই কাহিনি অবলম্বনেই তৈরি হয়েছে সলমনের ছবিটি। ব্যাটেল অফ গলওয়ান মুক্তির অপেক্ষায় সলমনের অনুরাগীরা। ইদে মুক্তি পাওয়ার কথা এই ছবিটির। সলমন খানের ‘ব্যাটেল অফ গলওয়ান’। ভাইজানের সাম্প্রতিক ছবিগুলির বক্স অফিস পারফরম্যান্স খুব একটা ভালো না হলেও, এই ছবির দিকে তাকিয়ে রয়েছেন অনুরাগীরা। খবর অনুযায়ী, ছবিটিতে প্রায় ১০০ কোটি টাকা বিনিয়োগ করা হয়েছে।